Diari Oficial de la Generalitat Valenciana


Sumari del DOGV 8924, del 13-10-2020 (2020/8144)

RESOLUCIÓ de 30 de setembre de 2020, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del 28 de setembre de 2020, pel qual es convoca un concurs específic per a la provisió del lloc de treball número 104, ajudant o ajudanta de gestió administrativa i contractació, de la relació de llocs de treball d'aquesta institució. Convocatòria 02/2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/8144


Data del document
:   30-09-2020

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de setembre de 2020, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del 28 de setembre de 2020, pel qual es convoca un concurs específic per a la provisió del lloc de treball número 104, ajudant o ajudanta de gestió administrativa i contractació, de la relació de llocs de treball d'aquesta institució. Convocatòria 02/2020. [2020/8144]  
  
Vist l'Acord de 2 de juliol de 2020, pel qual s'aprova la reclassificació del lloc de treball núm. 104 de la relació de llocs de treball de la Sindicatura de Comptes de la Comunitat Valenciana (BOCV núm. 92, de 17.07.2020), i de conformitat amb les disposicions de les normes per a la provisió de llocs de treball en la Sindicatura de Comptes i la baremació de mèrits (BOCV núm. 217, de 20.10.2017), el Consell de la Sindicatura de Comptes, en exercici de la competència atribuïda per l'article 19.c de la Llei de la Generalitat Valenciana 6/1985, d'11 de maig, acorda convocar aquest concurs específic, que es regirà per les bases que a continuació s'indiquen.  
  
Als efectes del que es preveu en la base 3.1, el personal interessat dirigirà, tenint en compte el model d'instància que figura en l'annex III, bé la seua sol·licitud presencial al síndic major, en suport físic paper, bé la seua sol·licitud telemàtica, a través del formulari habilitat en el lloc web de la Sindicatura de Comptes de la Comunitat Valenciana.  
  
València, 30 de setembre de 2020.- El síndic major: Vicent Cucarella Tormo.  
  
  
Bases de la convocatòria  
  
Primera. Objecte de la convocatòria  
El lloc de treball la provisió del qual es convoca és el número 104 de la relació de llocs de treball de la Sindicatura de Comptes, denominat «ajudant de gestió administrativa i contractació», les característiques i els requisits d'exercici del qual es relacionen en l'annex I d'aquesta convocatòria.  
  
Segona. Requisits de participació  
D'acord amb les característiques del lloc, poden participar en aquest concurs específic els funcionaris/àries de carrera de la Sindicatura de Comptes que pertanyen a les places del subgrup A2.  
  
Tercera. Sol·licituds  
3.1. El personal interessat dirigirà la seua sol·licitud, signada, al síndic major, segons el model d'instància que figura en l'annex III.  
3.2. El personal aspirant presentarà, juntament amb la instància, una relació detallada dels mèrits que desitge al·legar, ordenats segons la classificació que figura en la base cinquena, amb indicació de totes les dades que permeten la seua consideració per a ser valorades d'acord amb el barem establit. No es tindran en compte altres mèrits que els al·legats pel personal concursant, que s'han d'acreditar documentalment per mitjà dels certificats, títols, justificants o qualsevol altre mitjà documental, degudament compulsats i numerats. Els mèrits al·legats que ja consten en la Secretaria General no s'han d'acreditar novament.  
  
3.3. La presentació de sol·licituds s'ha de fer, de manera preferent, en el registre d'entrada d'aquesta institució o en qualsevol dels registres i oficines públiques a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Si les sol·licituds es presenten a través de les oficines de correus han d'anar en sobre obert perquè el funcionari/ària corresponent les date i les segelle abans de certificar-se.  
3.4. El termini de presentació de sol·licituds és de quinze dies hàbils comptadors des de l'endemà de l'última publicació d'aquesta convocatòria, que apareixerà en el Butlletí Oficial de les Corts Valencianes i en el Diari Oficial de la Generalitat Valenciana.  
3.5. Una vegada transcorregut el termini de presentació d'instàncies, les sol·licituds formulades seran vinculants per al personal peticionari, sense que es puguen modificar, i s'acceptaran renúncies fins a la data de l'acord d'adjudicació.  
3.6. Les bases de la convocatòria i els impresos normalitzats estan disponibles també en el lloc web de la Sindicatura de Comptes.  
  
Quarta. Fases del concurs i proposta de resolució  
4.1. Aquest concurs consta de dues fases, que inclouen la totalitat dels mèrits i capacitats especificats en les bases cinquena i sisena d'aquesta convocatòria. La proposta de resolució recaurà en la persona candidata que haja superat la puntuació mínima establida per a cada una de les dues fases i tinga la major puntuació en la suma de la valoració dels mèrits de les dues.  
4.2. En cas d'empat, s'adjudicarà el lloc a qui haja obtingut més puntuació en la prova de la fase segona del concurs. Si persisteix l'empat, a qui acredite més antiguitat com a personal funcionari de la Sindicatura de Comptes. Si continua l'empat, se seguirà el criteri de l'antiguitat en la funció pública, en general, i si així i tot persisteix, s'adjudicarà el lloc a la persona concursant de major edat. Finalment, si és necessari, es resoldrà l'empat per mitjà d'un sorteig públic.  
  
  
Cinquena. Fase primera: valoració de mèrits  
5.1. La valoració dels mèrits en la primera fase del concurs s'efectuarà segons el barem que s'indica a continuació (puntuació màxima de 22 punts):  
Antiguitat, grau i carrera professional:  
Antiguitat: es valorarà a raó de 0,05 punts per cada mes complet de serveis en actiu en les diferents administracions públiques, fins a un màxim de 3,5 punts. A aquest efecte, també es computaran els serveis reconeguts a l'empara de les disposicions de la Llei 70/1978, de 26 de desembre, de Reconeixement dels Serveis Previs en l'Administració Pública.  
Grau: el nivell competencial consolidat pels aspirants es valorarà de la manera següent:  
a) Nivell competencial consolidat inferior al del lloc sol·licitat: 0,75 punts.  
b) Nivell competencial igual o superior al del lloc sol·licitat: 1 punt.  
  
Carrera professional: 0,75 punts per cada grau obtingut, fins a un total de 3 punts.  
  
Formació:  
Titulació acadèmica: per qualsevol títol acadèmic oficial que es considere rellevant respecte al lloc de treball al qual es concursa, d'igual o superior nivell a l'exigit per a l'exercici del lloc de treball que cal proveir, amb exclusió del que siga necessari per a l'accés al lloc: 0,75 punts per títol, fins a un màxim d'1,5 punts. Només es puntuarà el títol o títols de major nivell, entenent-se compreses en aquest les altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera exigida la titulació corresponent al grup superior.  
  
Cursos de formació i perfeccionament: es valoraran els cursos de formació i perfeccionament que es consideren rellevants respecte del lloc de treball al qual es concursa, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per la Comissió de Formació de la Sindicatura o per qualsevol centre o organisme oficial de formació d'empleats públics, fins a un màxim de 2 punts i d'acord amb l'escala següent:  
  
a) De 100 o més hores: 1 punt  
b) De 75 o més hores: 0,75 punts  
c) De 50 o més hores: 0,50 punts  
d) De 25 o més hores: 0,25 punts  
e) De 15 o més hores: 0,10 punts  
En cap cas es puntuaran en aquest subapartat ni en l'anterior els cursos de valencià i d'idiomes ni els cursos que pertanyen a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix, i en el supòsit de cursos impartits, aquests es valoraran per una sola vegada, i no són susceptibles de ser valorades edicions successives d'un mateix curs.  
3) Valencià: el coneixement del valencià es valorarà fins a un màxim de 3 punts amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:  
a) Coneixement oral: 0,75 punts  
b) Grau elemental: 1 punt  
c) Grau mitjà: 2 punts  
d) Grau mitjà + Llenguatge administratiu o llenguatge als mitjans de comunicació: 2,50 punts  
e) Grau superior: 3 punts  
La valoració del coneixement del valencià s'efectuarà exclusivament en el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en aquest últim cas la possessió de major nivell del requerit, a raó d'un punt per cada nivell que excedisca l'exigit en la classificació.  
  
Idiomes comunitaris: es valorarà fins amb 1 punt el coneixement de llengües oficials de la Unió Europea, diferents de la llengua espanyola, segons els nivells especificats, que caldrà acreditar documentalment per mitjà de títols, diplomes i certificats expedits per les escoles oficials d'idiomes, per les universitats de l'espai europeu d'educació superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, d'acord amb el que s'estableix en el quadre inclòs en l'annex II.  
  
Treball desenvolupat. Es valorarà el treball desenvolupat fins a un màxim de 7 punts d'acord amb el següent:  
1) Es valorarà l'exercici com a funcionari/ària de carrera de llocs d'igual o superior nivell competencial al del lloc convocat amb tasques idèntiques o directament relacionades amb els llocs a ocupar fins a un màxim de 7 punts, a raó de 0,5 punts per any de servei.  
2) Es valorarà l'exercici com a funcionari/ària de carrera de llocs en els quals es facen tasques que tinguen similitud amb les funcions, contingut tècnic i especialització del lloc sol·licitat, fins a un màxim de 3 punts, a raó de 0,25 punts per any de servei.  
5.2. La puntuació mínima exigida per a la provisió del lloc serà de 8 punts sobre els 22 punts dels apartats A, B i C del barem.  
5.3. Els mèrits es valoraran amb referència a la data en què finalitze el termini de presentació de sol·licituds que s'estableix en el punt 3.4 d'aquesta convocatòria.  
  
Sisena. Fase segona: prova de caràcter pràctic  
Per a la valoració dels coneixements, capacitats i aptituds relacionats amb les funcions del lloc convocat, es realitzarà una prova de caràcter pràctic.  
La prova tindrà una duració de 90 minuts i es valorarà amb un màxim de 18 punts. Per a la provisió del lloc es requerirà haver obtingut, almenys, 9 punts.  
La valoració es realitzarà d'acord amb els criteris que fixe la comissió de valoració i que es comunicaran al personal aspirant, a través del tauler d'anuncis i del lloc web de la Sindicatura de Comptes, amb una antelació mínima de quaranta-huit hores hàbils a la realització de la prova.  
  
Setena. Comissió de valoració  
7.1. L'òrgan col·legiat al qual correspon el desenvolupament d'aquest procés de provisió és la comissió de valoració, que estarà formada pels membres següents:  
  
Titulars  
Presidenta: Marta Chastel Mazarredo. Tècnica superior de personal i assumptes generals de la Sindicatura de Comptes de la Comunitat Valenciana.  
Vocals:  
- M. Luisa Gimeno Sanz. Tècnica d'auditoria de la Sindicatura de Comptes de la Comunitat Valenciana.  
- Julio Hernándiz Sebastián. Cap de la Secció de Règim Intern de les Corts Valencianes.  
- Edgar Thinnes. Tècnic de relacions institucionals de la Sindicatura de Comptes de la Comunitat Valenciana, en representació del Consell de Personal.  
Vocal secretària: M. Carmen Esteban Pérez. Ajudant d'auditoria de la Sindicatura de Comptes de la Comunitat Valenciana.  
  
Suplents:  
Presidenta: M. José Brotons Sempere. Tècnica d'auditoria de la Sindicatura de Comptes de la Comunitat Valenciana.  
Vocals:  
- Eva M. Antequera Amatria. Tècnica d'auditoria de la Sindicatura de Comptes de la Comunitat Valenciana.  
- Antonia Ribera Torrentí. Documentalista arxivera bibliotecària de la Sindicatura de Comptes de la Comunitat Valenciana.  
- Silvino Rausell Estellés. Tècnic d'auditoria de la Sindicatura de Comptes de la Comunitat Valenciana, en representació del Consell de Personal.  
Vocal secretària: Paula Borao Ezquerra. Tècnica d'administració electrònica i aplicacions corporatives de la Sindicatura de Comptes de la Comunitat Valenciana.  
7.2. La comissió de valoració pot sol·licitar el nomenament d'assessors/es especialistes, que actuaran amb veu però sense vot.  
7.3. La comissió de valoració té la facultat de convocar personalment el personal candidat amb la finalitat d'aclarir punts dubtosos dels mèrits i capacitats o altres aspectes de la documentació aportada pels interessats quan ho considere convenient.  
7.4. En general, les actuacions de la comissió de valoració que requerisquen notificació a les persones aspirants es faran públiques en el lloc web de la Sindicatura i en el tauler d'anuncis.  
7.5. L'abstenció i recusació dels membres de la comissió de valoració es regularà per les disposicions dels articles 23 i 24 de la Llei 40/2015, d'1 d'octubre, de règim jurídic del sector públic.  
  
Huitena. Procediment  
8.1. La comissió de valoració designada es constituirà dins de la setmana següent a la de la finalització del termini de presentació de sol·licituds, verificarà que els concursants posseeixen els requisits i condicions exigits per a participar en el concurs i realitzarà l'avaluació dels mèrits al·legats i acreditats pels qui siguen admesos a prendre part en aquest. A continuació es desenvoluparà la fase segona prevista en la base sisena. La puntuació assignada per la comissió de valoració serà la resultant de fer una mitjana de les puntuacions atorgades en cada cas per cada un dels membres d'aquella amb dret a vot.  
8.2. Una vegada efectuada l'avaluació de les persones concursants, la comissió de valoració formularà, amb caràcter provisional, la proposta de resolució del concurs i assignació del lloc convocat. La proposta s'ha d'efectuar dins dels quinze dies hàbils següents a la finalització del termini de presentació de sol·licituds.  
Aquesta proposta contindrà una relació de persones concursants admeses i excloses, expressarà de major a menor la puntuació final assignada a cada una de les persones admeses i indicarà els concursants que no hagen obtingut, si és el cas, la puntuació mínima necessària per a accedir al lloc de treball convocat.  
8.3. La proposta s'exposarà al públic en el tauler d'anuncis de la Sindicatura de Comptes durant el termini de deu dies hàbils. Els concursants podran formular davant la comissió de valoració, en aquest termini, les al·legacions o reclamacions que estimen oportunes.  
8.4. Transcorregut el termini d'al·legacions, la comissió de valoració resoldrà les reclamacions que s'hagen presentat, formularà la relació definitiva d'adjudicació del lloc de treball i la remetrà al Consell de la Sindicatura de Comptes per a la publicació, per mitjà de resolució motivada, en el Diari Oficial de la Generalitat Valenciana i en el Butlletí Oficial de les Corts Valencianes.  
8.5. El termini màxim per a la resolució d'aquest concurs és de tres mesos, comptadors des de l'endemà de la finalització de la presentació d'instàncies.  
  
  
Novena. Presa de possessió del lloc  
9.1. Els trasllats que es deriven de la resolució d'aquest concurs tenen la consideració de voluntaris.  
9.2. La destinació adjudicada és irrenunciable llevat que, abans de finalitzar el termini de la presa de possessió, s'haja obtingut una altra destinació per mitjà de convocatòria pública.  
9.3. El termini de la presa de possessió de la nova destinació obtinguda és de tres dies hàbils. Aquest termini començarà a comptar a partir de l'endemà del cessament en la destinació anterior, que al seu torn ha de quedar diligenciat dins dels tres dies hàbils següents a la publicació de la resolució del concurs.  
  
Desena. Recursos  
10.1. Aquesta convocatòria, les seues bases i tots els actes administratius que es dicten per a desplegar-les, excepte les actuacions de la comissió de valoració, poden ser impugnats per les persones interessades per mitjà de la interposició de recurs contenciós administratiu en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, es pot interposar potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o qualsevol altre recurs que estime procedent. Tot això d'acord amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
10.2. Contra les resolucions i actes de la comissió de valoració, com també contra els seus actes de tràmit que impedisquen continuar el procediment o produïsquen indefensió, es pot interposar recurs d'alçada davant el Consell de la Sindicatura de Comptes.  
  
  
ANNEX I  
Lloc convocat  
  
Denominació:. Ajudant de gestió administrativa i contractació.  
Número de lloc:. 104  
Adscripció:. Secretaria General. Plaça d'ajudant de gestió administrativa i comptable.  
Classificació:. Subgrup A2, nivell CD 21, CE SC05.  
Requisits:. Ser funcionari/ària de carrera de la Sindicatura de Comptes i pertànyer a alguna de les places del subgrup A2.  
Funcions:. Editar els procediments de contractació electrònica que se li assignen.  
Mantindre les bases de dades en matèria de contractació, tant en l'àmbit autonòmic com en l'àmbit estatal.  
Efectuar el seguiment i la publicació de les obligacions de transparència que incumbisquen a la Sindicatura de Comptes.  
Col·laborar en la gestió d'expedients administratius derivats del manteniment dels béns, serveis i instal·lacions de la Sindicatura.  
  
Col·laborar en la gestió dels procediments administratius que afecten el personal de la Sindicatura.  
Assistir la tècnica superior de personal i assumptes generals en els assumptes de la competència d'aquesta.  
ANNEX III  
Sol·licitud de participació  
  
LLOC QUE SE SOL·LICITA:  
Número  
Denominació:  
  
DADES PERSONALS  
DNI:  
Primer cognom:  
Segon cognom:  
Nom:  
  
SITUACIÓ ADMINISTRATIVA ACTUAL:  
  
TITULACIÓ ACADÈMICA:  
  
MÈRITS AL·LEGATS PER A VALORACIÓ:  
Especifiqueu-los i indiqueu el document justificatiu que s'aporta  
  
València,  
  
(Data i signatura)